PAU tiedottaa, että lakot laajenevat maanantaina postinjakelun, postinkäsittelyn, pakettilajittelun ja postinkuljetuksen lisäksi myös Postin toimihenkilö- ja myymälätehtäviin koko maassa.

Vuokko Piekkala kertoi sunnuntai sovintoehdotuksen hylkäämisestä.

Posti- ja logistiikka-alan unioni PAU hylkäsi aiemmin tänään valtakunnansovittelijan sovintoehdotuksen, sillä 700 pakettilajittelijan asiasta jätetty ratkaisuehdotus ei kelvannut Medialiitolle.

PAU tiedottaa, että lakot laajenevat maanantaina 25. marraskuuta postinjakelun, postinkäsittelyn, pakettilajittelun ja postinkuljetuksen lisäksi myös Postin toimihenkilö- ja myymälätehtäviin koko maassa. Lakko jatkuu 22. joulukuuta kello 24.00 saakka. Aiemmin lakon on ilmoitettu päättyvän 8. joulukuuta. Lakon piirissä on noin 10 000 Postin työntekijää.

Työnseisaus kaikkia henkilöitä, jotka tekevät Viestinvälitys- ja logistiikka-alan työehtosopimuksen P-liitteen mukaisia töitä Posti Oy:ssä, Posti Kuljetus Oy:ssä ja Transval Groupissa.

Työnseisaus ei koske sanomalehtien varhaisjakelua.

PAU rajaa työnseisausten ulkopuolelle turvallisuuteen ja terveyteen liittyvät työt. PAU muistuttaa, että jos työnantaja rikkoo lakkoa vuokratyöntekijöillä tai muilla työntekijöillä, tulee nämä tehtävät hoitaa kyseisillä lakon rikkojilla.